Diari Oficial de la Generalitat Valenciana


Sumari del DOGV 7261, del 25-04-2014 (2014/3320)

Convocatòria per a cobrir en propietat una plaça de personal funcionari de carrera, administrativa d'administració general, grup C, subgrup C1, pel torn de promoció interna, corresponent a l'oferta d'ocupació pública de l'any 2014.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7261

Data del DOGV
:   25-04-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/3320


Data del document
:   01-04-2014

Organisme emissor
:   Ajuntament de Castelló de Rugat

Tipus de document
:   Anunci

Correcció d'errades

 Descriptors 

:   * Castelló de Rugat
    * concurs administratiu

Convocatòria per a cobrir en propietat una plaça de personal funcionari de carrera, administrativa d'administració general, grup C, subgrup C1, pel torn de promoció interna, corresponent a l'oferta d'ocupació pública de l'any 2014. [2014/3320]  
Bases i proves selectives per a cobrir en propietat una plaça de personal funcionari de carrera, administrativa d'administració general, grup C, subgrup C1, pel torn de promoció interna.  
De conformitat amb l'oferta d'ocupació pública per a l'any 2014, aprovada dins del termini i en la forma corresponent, i publicada en el Diari Oficial de la Comunitat Valenciana número 7227, de 5 de març de 2014, i en el Butlletí Oficial de la Província de València número 55, de 6 de març de 2014, i d'acord amb les bases aprovades mitjançant una resolució d'esta alcaldia de data 1 d'abril de 2014, es convoca el procés selectiu següent d'acord amb les bases que igualment es transcriuen.  
Bases que regiran el procés selectiu per a cobrir en propietat, per mitjà del sistema de concurs oposició, una plaça de personal funcionari de carrera, administrativa d'administració general, grup C, subgrup C1, a temps complet pel torn de promoció interna, corresponent a l'oferta d'ocupació pública de l'any 2014 de l'Ajuntament de Castelló de Rugat.   
  
  
Primera. Objecte de la convocatòria  
Estes bases tenen per objecte regir el procés selectiu per a la provisió en propietat, per mitjà del sistema de concurs oposició, torn de promoció interna, d'una plaça de personal funcionari de carrera, administrativa d'administració general, grup C, subgrup C1, a temps complet, vacant en la plantilla d'esta corporació local i relacionada en l'oferta pública d'ocupació de l'any 2014.  
La plaça té el detall següent:  
Denominació: administrativa de gestió d'administració general.  
Grup: C, subgrup C1.  
Escala: administració general.  
Subescala: general.  
Complement de destinació: nivell 22.  
Nombre de vacants: 1.  
  
Segona. Requisits exigits  
Per a ser admesos en la realització de les proves selectives, els aspirants hauran de complir els requisits següents:  
a) Ser funcionari de carrera de l'Ajuntament de Castelló de Rugat, ocupar plaça integrada en l'escala d'administració general, subescala administrativa, grup de classificació C, subgrup C2, dels previstos en l'article 76 de la Llei 7/2007, de 12 d'abril, de l'Estatut Bàsic de l'Empleat Públic, amb una antiguitat mínima de dos anys com a funcionari de carrera en situació de servici actiu.  
b) Posseir la capacitat funcional per a l'exercici de les tasques.  
c) Estar en possessió del títol Batxiller Superior, títol de Formació Professional de segon grau, branca Administrativa, universitari oficial de grau, diplomat universitari, enginyer tècnic o arquitecte tècnic. L'equivalència o homologació de títols haurà d'acreditar-se per mitjà de certificació expedida per l'Administració educativa.  
d) No haver sigut separat del servici per expedient disciplinari o inhabilitat en els termes establits en l'article 56.1.d de la Llei 7/2007, de 12 d'abril, de l'Estatut Bàsic de l'Empleat Públic.  
Les persones interessades hauran de complir els requisits exigits en la data en què expire el termini de presentació d'instàncies i mantindre'ls durant tot el procés selectiu fins al moment de la presa de possessió.  
Els aspirants minusvàlids hauran de presentar certificació de la Conselleria de Treball i Seguretat Social, o òrgan competent d'altres comunitats autònomes o de l'Administració de l'Estat, que acredite esta condició, així com la seua capacitat per a exercir les tasques corresponents a les places objecte d'esta convocatòria.  
El tribunal establirà, per a les persones amb minusvalideses que així ho sol·liciten, les adaptacions possibles de temps i mitjans per a la realització de les proves. A este efecte els interessats hauran de presentar la petició corresponent en la sol·licitud de participació en la convocatòria.  
Tercera. Forma i termini de presentació d'instàncies  
Els interessats tindran a la seua disposició el model normalitzat de sol·licitud que es facilitarà en la Secretaria General, d'acord amb el model annex II.  
En la instància, els interessats hauran de manifestar que complixen tots els requisits establits en la base segona i que es comprometen a prestar el preceptiu jurament o promesa d'acord amb el Reial Decret 707/1979, de 5 d'abril.  
Les instàncies es presentaran en el registre general d'este ajuntament o a través de qualsevol mitjà previst en la normativa reguladora del procediment administratiu. El termini de presentació d'instàncies serà de 20 dies naturals, comptats a partir del següent de la publicació de l'extracte de la convocatòria en el Boletín Oficial del Estado.  
  
La instància s'acompanyarà dels documents següents:  
- Fotocòpia del DNI.  
- Fotocòpia de la titulació exigida.  
- Documentació acreditativa dels mèrits que s'han de tindre en compte en la fase de concurs per mitjà de la presentació dels documents originals acompanyats de fotocòpia per a la seua confrontació. No s'admetran, en cap cas, els al·legats ni els obtinguts després de la finalització del termini de presentació d'instàncies.  
- Justificant del pagament de dret d'examen, que ascendix a la quantitat de 10 euros, i que haurà d'ingressar-se en el compte municipal que este ajuntament té en Caixabank número ES22 5854 5753 88 9424521076. L'impagament dels drets d'examen, o la no acreditació, en el moment de presentar la sol·licitud de la realització d'este, donarà lloc a l'exclusió de l'aspirant en el procés selectiu.  
Els successius anuncis derivats d'esta convocatòria, excepte la llista provisional i definitiva d'admesos i exclosos, que es publicarà en el Diari Oficial de la Comunitat Valenciana, seran publicats en el tauler d'anuncis de l'Ajuntament.  
  
Quarta. Admissió d'aspirants  
Finalitzat el termini de presentació d'instàncies, l'alcalde o per delegació el regidor competent dictarà una resolució en el termini d'un mes, que es publicarà en el tauler d'anuncis de l'Ajuntament i en el Diari Oficial de la Comunitat Valenciana, amb l'aprovació de la llista provisional d'admesos i exclosos, on s'establirà un termini de 10 dies hàbils per a reclamacions. Les dites reclamacions, si n'hi haguera, seran acceptades o rebutjades en la resolució que aprove la llista definitiva, que es farà pública, així mateix, en tauler d'anuncis de l'Ajuntament i en el Diari Oficial de la Comunitat Valenciana.  
Així mateix, s'anunciarà el dia, hora i lloc en què hauran de realitzar-se totes les proves en el tauler d'edictes de l'Ajuntament i en els locals on s'haja celebrat la prova anterior, amb 12 hores, almenys, d'antelació al començament d'este, si es tracta del mateix exercici, o de 48 hores, si es tracta d'un de nou.  
Per a la realització de les proves haurà d'acreditar-se la identitat per mitjà de la presentació del DNI original, passaport o targeta de residència comunitària.  
  
Quinta. Òrgan de selecció  
D'acord amb el que establix l'article 60 de la Llei 7/2007, de 12 d'abril, de l'Estatut Bàsic de l'Empleat Públic, els òrgans de selecció seran col·legiats i la seua composició haurà d'ajustar-se als principis d'imparcialitat i professionalitat dels seus membres, i es tendirà, així mateix, a la paritat entre dona i home.  
El personal d'elecció o de designació política, els funcionaris interins i el personal eventual no podran formar part dels òrgans de selecció.  
  
La pertinença als òrgans de selecció serà sempre a títol individual, i no podrà ostentar-se en representació o per compte de ningú.  
  
El tribunal qualificador estarà constituït per:  
President: el secretari general de la corporació; i suplent, un altre habilitat nacional designat per l'Alcaldia.  
Secretari i tres vocals, titulars i suplents: funcionaris d'Administració local designats per l'Alcaldia, un dels quals serà proposat per la Generalitat.  
La designació dels membres del tribunal, aprovada per l'Alcaldia, inclourà la dels respectius suplents i tots ells actuaran amb veu i vot, i es publicaran junt amb la llista provisional d'admesos i exclosos, en el Diari Oficial de la Comunitat Valenciana i en el tauler d'edictes de la corporació, amb una antelació mínima d'un mes a la celebració de proves selectives.   
L'abstenció i recusació dels membres del tribunal serà de conformitat amb els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tots els membres del tribunal hauran d'estar en possessió d'una titulació igual o superior a l'exigida en la respectiva convocatòria i pertànyer al mateix grup o grups superiors.   
L'exigència de professionalització dels membres dels òrgans de selecció es configura com un mandat bàsic en la normativa vigent. Per tant, si dins de l'esfera de l'administració pública convocant no es disposa de personal suficient que tinga eixe perfil, resultarà necessari acudir a la col·laboració o cooperació interadministrativa.  
  
Els dubtes o reclamacions que puguen originar-se amb la interpretació de l'aplicació de les bases d'esta convocatòria, així com el que haja de fer-se en els casos no previstos, seran resoltes pel tribunal, per majoria.  
  
Sexta. Començament i desenrotllament de les proves  
La data, hora i lloc del començament de les proves s'anunciarà en la publicació de la resolució per la qual es nomene els membres del tribunal qualificador i s'aprove la llista definitiva d'aspirants admesos i exclosos. La resta d'exercicis s'anunciaran només en el tauler d'anuncis de l'Ajuntament, i n'hi haurà prou amb la seua publicació en este amb 12 hores d'antelació del començament d'estes, si es tracta del mateix exercici, o de 48 hores si es tracta d'un nou exercici.   
L'orde d'actuació dels aspirants en totes les proves selectives d'esta convocatòria i, en particular, per a la realització d'aquells exercicis que no puguen realitzar-se conjuntament serà l'establit per a les proves selectives d'ingrés en les administracions públiques valencianes per al 2014. En el cas que no s'haguera dictat la dita resolució caldrà ajustar-se a l'última que haja sigut publicada.  
Els aspirants hauran d'observar les instruccions dels membres del tribunal o del personal ajudant o assessor durant la celebració de les proves, amb vista al seu desenrotllament adequat. Qualsevol alteració en el desenrotllament normal d'estes per part d'algun aspirant, quedarà reflectida en l'acta corresponent, i podrà continuar l'aspirant el desenrotllament de l'exercici amb caràcter condicional fins que es resolga per part del tribunal l'incident.  
Abans de l'inici de l'exercici, i sempre que s'estime convenient durant el desenrotllament d'este, els membres del tribunal, els seus ajudants o assessors comprovaran la identitat dels aspirants.  
Els aspirants seran convocats en crida única, i perdran el seu dret quan es personen en els llocs de celebració quan ja s'hagen iniciat les proves o per la inassistència a estes, encara que es dega a causes justificades. Tractant-se de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que estes no hagen finalitzat i la dita admissió no menyscabe el principi d'igualtat amb la resta de personal.  
  
Totes les proves podran realitzar-se indistintament en valencià o castellà, a elecció de l'aspirant.  
Per a les persones amb minusvalidesa que ho sol·liciten, s'establiran les adaptacions possibles de temps i mitjans que permeten l'adequada realització de les proves.  
El tribunal, excepte per raons que justifiquen el contrari, tractarà de garantir que els exercicis siguen corregits sense conéixer la identitat de l'aspirant.  
  
Sèptima. Exercicis i qualificació  
Primer exercici: obligatori i eliminatori.  
Consistirà a desenrotllar per escrit, durant un temps màxim de dos hores, dos temes a la seua elecció d'entre tres extrets a l'atzar (un de matèries comunes i dos de matèries específiques), immediatament abans del començament de la prova, dels que s'inclouen en l'annex de què s'acompanyen estes bases.  
  
El tribunal podrà determinar la lectura de la prova per l'aspirant i apreciarà, fonamentalment, la claredat d'idees i la qualitat, tant del contingut com de l'expressió escrita.   
L'exercici es qualificarà de 0 a 10 punts, i serà necessari per a superar-lo obtindre, com a mínim, 5 punts.  
Segon exercici: obligatori i eliminatori.  
Consistirà en el desenrotllament per escrit d'un o més supòsits pràctics, proposats pels membres del tribunal, relacionats amb les funcions pròpies de la plaça convocada i amb el temari de matèries específiques de la convocatòria, en un temps màxim de dos hores. Es podrà portar normativa a l'examen, per a la resolució del supòsit o supòsits pràctics.  
  
Este exercici es valorarà amb un màxim total de 10 punts i es valorarà l'anàlisi, plantejament i resolució pràctica dels supòsits plantejats a l'aspirant, i serà imprescindible aconseguir 5 punts per a superar-lo.  
  
Tercer exercici: obligatori i no eliminatori.  
Consistirà a traduir del valencià al castellà, i viceversa, un text proposat pel tribunal. La duració màxima d'este exercici serà de 30 minuts i la seua qualificació de 0 a 4 punts.  
Qualificació dels exercicis de l'oposició  
S'entén superada la fase d'oposició si els aspirants han superat els exercicis obligatoris i eliminatoris sempre que hagen realitzat el tercer exercici, amb independència de la puntuació obtinguda en este últim. La qualificació vindrà determinada per la suma de les puntuacions obtingudes pels aspirants en cada un dels exercicis que integren l'oposició.  
  
  
Octava. Fase de concurs. Valoració de mèrits  
Finalitzada la fase d'oposició es realitzarà la valoració de mèrits dels aspirants que hagen superat esta.  
Únicament es valoraran els mèrits obtinguts o en condicions d'obtindre's en la data en què finalitze el termini de presentació d'instàncies per a participar en el concurs oposició i que hagen sigut aportats junt amb la sol·licitud de participació.  
Les dades dels aspirants sobre servicis prestats en l'Ajuntament de Castelló de Rugat i grau personal consolidat es facilitaran d'ofici al tribunal a partir dels expedients personals dels interessats. Les dades que no es troben en l'expedient personal hauran de ser acreditades pels interessats.  
Els mèrits que es valoraran seran els següents:  
A. Antiguitat i grau personal  
A.1. Antiguitat. Per servicis en actiu en les distintes administracions públiques, a raó de 0,025 punts per cada mes complet de servicis en actiu, fins a un màxim de 5 punts.  
A.2. Grau. El grau personal consolidat pels aspirants es valorarà en la forma següent:  
Grau consolidat inferior al del lloc sol·licitat: 0,50 punts.  
Grau consolidat igual o superior al del lloc sol·licitat: 1,00 punt.  
  
Puntuació màxima apartat A: 6 punts.  
B. Formació  
B1. Titulació acadèmica. Es valorarà a raó d'1 punt, amb un màxim de 2 punts, qualsevol titulació acadèmica d'igual o superior nivell a l'exigit per a pertànyer al respectiu grup de titulació, exclosa la que haja servit per a això.  
B2. Cursos de formació i perfeccionament. Es valoraran els cursos de formació i perfeccionament de duració igual o superior a 15 hores que hagen sigut impartits o cursats per l'interessat, i que hagen sigut convocats o homologats per instituts o escoles oficials de formació de funcionaris i personal al servici de l'Administració, fins a un màxim de 3 punts, d'acord amb l'escala següent:  
  
De 15 a 24 hores de duració: 0,10 punts per curs.  
De 25 a 49 hores de duració: 0,25 punts per curs.  
De 50 a 74 hores de duració: 0,50 punts per curs.  
De 75 a 99 hores de duració: 0,75 punts per curs.  
De 100 o més hores de duració: 1,00 punt per curs.  
En cap cas es puntuaran en este subapartat els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
  
B3. Valencià. El coneixement del valencià es valorarà fins a un màxim d'1 punt prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià d'acord amb l'escala següent:  
Coneixements orals: 0,25 punts.  
Grau elemental: 0,50 punts.  
Grau mitjà: 0,75 punts.  
Grau superior: 1,00 punt.  
La valoració del coneixement del valencià s'efectuarà puntuant exclusivament el nivell més alt obtingut.  
Puntuació màxima apartat B: 6 punts.  
C. Mèrits específics  
C1. Cursos de formació, rebuts o impartits, sobre matèries relacionades amb el contingut del temari organitzats per centres oficials de formació, col·legis professionals, universitats, etc., que es valoraran, fins a un màxim de 2 punts d'acord amb l'escala següent:  
  
A. De 15 a 24 hores de duració: 0,15 punts per curs.  
B. De 25 a 49 hores de duració: 0,30 punts per curs.  
C. De 50 a 74 hores de duració: 0,45 punts per curs.  
D. De 75 a 99 hores de duració: 0,60 punts per curs.  
E. De 100 o més hores de duració: 0,75 punts per curs.  
C2. Experiència en l'exercici de llocs d'igual o semblant responsabilitat en l'àrea de gestió d'administració general, fins a un màxim d'1 punt, a raó de 0,10 punts per mes complet de servicis.  
  
Puntuació màxima apartat C: 3 punts.  
Puntuació màxima del concurs: 15 punts.  
  
Novena. Qualificació del concurs oposició  
La qualificació final del concurs oposició estarà determinada per la suma de les puntuacions obtingudes en cada una de les fases; i es considerarà aprovat, d'entre els aspirants que hagen superat les proves, aquell que haja obtingut la major puntuació.  
El tribunal elevarà la relació ordenada d'aspirants que han superat el procés selectiu a l'Alcaldia Presidència junt amb l'acta de l'última sessió, i formularà la proposta de nomenament de l'aspirant que ocupe el primer lloc.  
En el supòsit d'empat entre aspirants en la qualificació, el tribunal aplicarà les regles següents:  
- En primer lloc es realitzarà proposta de nomenament de l'aspirant que haja obtingut millor puntuació en l'exercici pràctic.  
- Si persistix l'empat, el tribunal formularà proposta de nomenament a favor de l'aspirant que haja obtingut millor puntuació en l'exercici teòric.  
?Si encara continuara l'empat, es realitzarà proposta de nomenament de l'aspirant de major edat.  
  
Deu. Presentació de documents  
L'aspirant proposat pel tribunal haurà de presentar, en el termini de 20 dies hàbils des que es faça pública la relació d'aprovats, els documents acreditatius de les condicions de capacitat i requisits exigits en la convocatòria, com són :  
- Original i fotocòpia per a la seua confrontació del DNI o fotocòpia degudament confrontada.  
- Original i fotocòpia per a la seua confrontació del títol acadèmic exigit en estes bases o fotocòpia degudament confrontada.  
?Declaració de no haver sigut separat per mitjà d'expedient disciplinari de qualsevol de les administracions o ocupació pública, així com que no es troba incapacitat ni inhabilitat penalment per a l'exercici de les funcions públiques, segons model que es facilitarà en la Secretaria General, annex III.  
Els opositors que en el termini indicat no presenten els documents exigits per estes bases no podran ser nomenats funcionaris i les seues actuacions quedaran invalidades, amb la subsegüent nul·litat dels actes del tribunal, sense perjuí de la responsabilitat en què pogueren incórrer per falsedat en la seua instància, i es procedirà en este cas al nomenament del següent aspirant de la relació d'aprovats, per orde de puntuació, amb l'acreditació prèvia de la documentació exigida en estes bases.  
En l'acte de la presa de possessió, el funcionari nomenat haurà de prestar jurament o promesa de conformitat amb la fórmula prevista en el Reial Decret 707/1979, de 5 d'abril.  
El nomenament haurà de ser objecte de publicació en el Diari Oficial de la Comunitat Valenciana.  
  
Onze. Recursos  
Estes bases i convocatòria podran ser impugnades de conformitat amb el que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra la convocatòria i les seues bases, que esgoten la via administrativa, els interessats podran interposar un recurs de reposició en el termini d'un mes davant de l'Alcaldia, previ al contenciós administratiu en el termini de dos mesos davant del Jutjat Contenciós Administratiu, a partir de l'endemà de la publicació del seu anunci, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si s'optara per interposar el recurs de reposició potestatiu, no es podrà interposar un recurs contenciós administratiu fins que aquell siga resolt expressament o se n'haja produït la desestimació per silenci. Tot això, sense perjuí que es puga exercitar qualsevol altre recurs que s'estime pertinent.  
  
Castelló de Rugat, 1 d'abril de 2014.- L'alcalde: José Miguel Barranca Alborch.  
  
  
ANNEX I  
Temari  
  
Annex I  
1. La Constitució espanyola de 1978. Principis generals.  
2. Drets i deures fonamentals dels espanyols.  
3. La corona. El poder legislatiu.  
4. El Govern i l'Administració de l'Estat.  
5. El poder judicial.  
6. Organització territorial de l'Estat. Els estatuts d'autonomia: significat.  
7. L'Administració pública en l'ordenament espanyol. Administració de l'Estat. Administracions autonòmiques. Administració local. Administració institucional i corporativa.  
8. Principis d'actuació de les administracions públiques: eficàcia, jerarquia, descentralització, desconcentració i ordenament.  
9. Sotmetiment de l'Administració a la llei i el dret. Fonts del dret públic.  
10. L'administrat. Col·laboració i participació dels ciutadans en les funcions administratives.  
11. L'acte administratiu. Principis generals del procediment administratiu.  
12. Fases del procediment administratiu general.  
13. Formes de l'acció administrativa: foment. Policia. Servici públic.  
14. El domini públic. El patrimoni privat de l'Administració.  
15. La responsabilitat de l'Administració.  
16. Llei 7/2007, de 12 d'abril, de l'Estatut de l'Empleat Públic.  
17. Llei 27/2013, de 27 de desembre, de Racionalització i Sostenibilitat de l'Administració Local.  
  
  
Annex II  
  
1. Règim local espanyol. Principis constitucionals i regulació jurídica.  
2. La província en el règim local. Organització provincial. Competències.  
3. El municipi. El terme municipal. La població. L'empadronament.  
  
4. Organització municipal. Competències.  
5. Altres entitats locals. Mancomunitats. Agrupacions. Entitats locals menors.  
6. Ordenances i reglament de les entitats locals. Classes. Procediments d'elaboració i aprovació.  
7. Relacions entre ens territorials. Autonomia municipal i tutela.  
8. La funció pública i local i la seua organització.  
9. Drets i deures dels funcionaris públics locals. Drets de sindicació, seguretat social.  
10. Els béns de les entitats locals.  
11. Els contractes administratius en l'esfera local. Drets de sindicació, Seguretat Social.  
12. Intervenció administrativa local en l'activitat privada. Procediments de concessió de llicències.  
13. Procediments administratius locals. El registre d'entrada i eixida de documents.  
14. Requisits en la presentació de la documentació. Comunicacions i notificacions.  
15. Funcionament dels òrgans col·legials locals. Convocatòria i ordenança del dia. Actes i certificats dels acords.  
16. Hisendes locals: classificació dels ingressos. Ordenances fiscals.  
  
17. Règim jurídic de costos públics locals.  
18. Els pressupostos locals.  
19. Informàtica, Word, Excel, base de dades. Coneixement i pràctica del seu funcionament.  
  
  
ANNEX II  
Sol·licitud d'admissió en les proves selectives per a cobrir en propietat, per mitjà del sistema de concurs oposició, una plaça de personal funcionari de carrera, escala d'administració general; denominació, administratiu d'administració general; grup C, subgrup C1, a temps complet per el torn de promoció interna. Oferta d'ocupació pública de 2014  
  
Dades personals  
Nom i cognoms: DNI  
Adreça: Codi postal Localitat  
Adreça electrònica Telèfon   
  
Dades de la convocatòria  
BOP núm. DOCV núm. BOE núm.  
Accés: Lliure Promoció interna Persones discapacitades  
Adaptació i motiu de la discapacitat:  
Altres dades específiques de la convocatòria:  
  
Títols acadèmics oficials  
Títol exigit en la convocatòria Centre d'expedició  
Altres títols oficials Centre d'expedició  
  
SOL·LICITE: Ser admés/a en les proves selectives a què es referix esta sol·licitud, i DECLARE que són certes les dades que consten en esta, i que reunisc les condicions exigides per a l'ingrés en la funció pública i les especialment indicades en esta convocatòria. Així mateix, em compromet a provar documentalment totes les dades de la sol·licitud i prestar el preceptiu jurament o promesa, d'acord amb el Reial Decret 707/1979, de 5 d'abril.  
  
(Firma)  
  
Castelló de Rugat, - de - de 2014